కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
4వ స్థానంలో బ్యాటింగ్‌కు ఎందుకు దిగానంటే: ఎం.ఎస్.ధోనీ
286 పరుగుల విజయలక్ష్యంతో బరిలోకి దిగిన టీమిండియా 41 పరుగులకే 3 వికెట్లు కోల్పోయింది. ఈ దశలో ఎవరూ ఊహించని విధంగా కెప్టెన్ ఎం.ఎస్ ధోనీ బ్యాటింగ్ కు వచ్చాడు. స్టేడియం అంతా ధోనీ..ధోనీ.. అనే హర్షాతిరేకాలు...
TNN | Updated:
Oct 24, 2016, 10:54AM IST
4వ స్థానంలో బ్యాటింగ్‌కు ఎందుకు దిగానంటే: ఎం.ఎస్.ధోనీ
ఆదివారం భారత్- న్యూజిలాండ్ జట్ల మధ్య జరిగిన మొహాలీలో జరిగిన మూడో వన్డేలో భారత్ అద్భుత విజయాన్ని సాధించిన విషయం తెలిసిందే. 286 పరుగుల విజయలక్ష్యంతో బరిలోకి దిగిన టీమిండియా 41 పరుగులకే 3 వికెట్లు కోల్పోయింది. ఈ దశలో ఎవరూ ఊహించని విధంగా కెప్టెన్ ఎం.ఎస్ ధోనీ బ్యాటింగ్ కు వచ్చాడు. స్టేడియం అంతా ధోనీ..ధోనీ.. అనే హర్షాతిరేకాలు. ధోనీ తనను ప్రమోట్ చేసుకొని ముందుకు వచ్చాడు చూద్దాం ఏం జరుగుతుందోనని కామెంటేటర్ల కామెంట్స్. టీవీ చూస్తున్న ప్రేక్షకుల్లో కూడా మ్యాచ్ పట్ల ఆసక్తి నెలకొంది. అనుకున్నట్లే అందరి అంచనాలకు తగినట్లే ధోనీ రాణించాడు. విరాట్ కోహ్లీతో కలిసి మంచి సమన్వయం ప్రదర్శిస్తూ వేగవంతంగా సింగిల్స్, డబుల్స్ రాబట్టాడు. మధ్యమధ్యలో ఫోర్లు, సిక్సులు కొట్టి స్కోరు బోర్డును పరుగెత్తించాడు. వీరిద్దరూ కలిసి మూడో వికెట్ కు 151 పరుగుల భాగస్వామ్యాన్ని అందించారు. 91 బంతుల్లో 80 పరుగులు చేసిన ధోనీ హెన్రీ బౌలింగ్&zwnj;లో టేలర్&zwnj;కి క్యాచ్ ఇచ్చి వెనుదిరిగాడు. భారత జట్టు గెలవటానికి బలమైన పునాది ధోనీ వేశాడు.
మ్యాచ్ అనంతరం తానెందుకు ముందు వరుసలో వచ్చాడో ధోనీ వెల్లడించాడు. తననితాను నిరూపించుకునేందుకే నాలుగో స్థానంలో వచ్చినట్లు చెప్పాడు. 'లోయర్ ఆర్డర్ లో బ్యాటింగ్ కు దిగటం వల్ల ఎక్కువ సేపు ఆడటానికి అవకాశం ఉండదు. ఎక్కువ సేపు క్రీజులో ఉంటే బాగా ఆడతాననే నమ్మకం ఉంది. అందుకే ముందుకు వచ్చాను. అందుకే నాలుగో స్థానం కరెక్ట్ అనుకున్నాను. నాలుగో స్థానంలో బ్యాటింగ్ చేస్తే ఖచ్చితంగా పెద్ద షాట్స్ ఆడాలి. నేను కొంత భాగస్వామ్యాన్ని నెలకొల్పితే మిగతా వారు మ్యాచ్ ఫినిష్ చేస్తారు.' అని ధోనీ పేర్కొన్నాడు.